Go Kids - viskas vaikams

Augu su muzika: styginių kvartetas 35 min.
2023-10-29 11:30 - 12:00, 2023-10-29 10:00 - 10:30, 2023-09-24 11:30 - 12:00, 2023-09-24 10:00 - 10:30 (Europe/Vilnius) | Teatras vaikams „Pradžia”, Verkių g. 31C-22, Vilnius, Lithuania
6 mėn. – 4 m. vaikams

Kviečiame laiką praleisti teatre ir su pačiais mažiausiais paklausyti gyvai atliekamos klasikinės ir šiuolaikinės muzikos! Koncertas vaikams – ne puiki proga išgirsti žinomus garsiausių kompozitorių kūrinius bei susipažinti su styginiais instrumentais: gyva muzika ugdo skirtingus mažųjų gebėjimus.
Pažintis su gyva muzika itin naudinga vaikų kognityviniams gebėjimams. Sudėtingos harmonijos, ritmai ir melodijos stimuliuoja smegenų veiklą, gerina neuronų ryšius, padeda atpažinti skirtingas struktūras, formuoja atmintį ir gerina sprendimų priėmimo įgūdžius. Muzikos garsų įvairovė svarbi lavinant klausą.
Klasikinė muzika vaikystėje prisideda prie geresnių mokymosi rezultatų vėlesniame amžiuje. Tyrimai rodo, kad tokios muzikos nuo mažens klausę vaikai turi geresnę erdvinę orientaciją, būtiną matematikos ir mokslinio mąstymo gebėjimams. Pažintis su gyva muzika ne mažiau naudinga ir emociniam vystymuisi – ji atveria galimybes mažiesiems tyrinėti bei išreikšti platų jausmų ir emocijų spektrą, o raminantis muzikos poveikis mažina stresą bei įtampą.
Koncerto trukmė pritaikyta vaikams – apie 35 min. Bilieto kaina – 10 Eur.
Bilietas reikalingas visiems žiūrovams: ir vaikui (nuo pusės metų amžiaus), ir suaugusiam.

Smuikai: Lukas Jonušis ir Gintė Martutaitytė
Altas: Martynas Vytas
Violončelė: Audrius Ažubalis

Interaktyvus koncertas „Aštuntadienis“
2023-10-28 17:30 - 18:00, 2023-10-28 16:00 - 16:30
3-8 m. vaikams

Aštuntadienis – tai diena, kurios labai trūksta savaitės kalendoriuje! Tai diena, kai galėtų nutikti keisčiausi dalykai ir būtų galima elgtis kaip tik nori!Dvi aktorės-muzikantės dainuodamos, šokdamos ir grodamos pianinu, gitara, ukulėle ir įvairiausiais perkusiniais instrumentais visai šeimai pasakos apie visai nekasdienišką kasdienybę vaiko akimis. Žiūrovai bus įtraukti į veiksmą: turės galimybę sukurti tikrą orkestrą, dainuoti, šokti, skaičiuoti ir drauge pasvajoti kas būtų, jeigu būtų…
Dainų tekstų ir muzikos autorės bei atlikėjos: Saulė Sakalauskaitė ir Greta Šepliakovaitė.
Koncerto režisierė: Ieva Jackevičiūtė
Kostiumai: CozyBlue

Spektaklis „Sivužas“
2023-10-28 11:30 - 12:00, 2023-10-28 10:00 - 10:30
3-8 m. vaikams

Vieną šaltą žiemos rytą poetiškai nusiteikęs paršelis išeina pasivaikščioti ir atranda nuostabų užšalusį ežerą:„Pavirto H2O ledu, dabar visoms žuvims graudu!“
Tenesuklaidina jūsų šios moksliškos eilės! Spektaklis kupinas klounados motyvų, juoko, gyvos muzikos ir įtraukiančio veiksmo.Spektaklis “Sivužas” pastatytas pagal to paties pavadinimo M. Marcinkevičaus ir L. Dudaitės knygą “Sivužas”, išleistą 2018 m. (Tikra knyga)
Režisierius: Žilvinas Beniušis
Vaidina: Justinas Narvidas ir Justė Liaugaudė
Scenografė ir kostiumų dailininkė: Justė Kondratė
Šviesos sprendimai: Glow factory

Spektaklis „Miške“
2023-10-28 11:30 - 12:00, 2023-10-28 10:00 - 10:30
18 mėn. – 3 m. vaikams

Vėjų teatras kviečia žaisti MIŠKE.
Kada tik užklystum į mišką – ryte, dieną, vakare ar naktį – pamatysi jį vis kitokį, jis nuolat kinta auga, dovanoja naujas patirtis ir atradimus. Miške tiek daug įrankių naujiems ir netikėtiems žaidimams – reikia tik pamatyti, išgirsti, pajausti. Nauji atradimai ir pažintys visai greta. Miške gali mokytis, žaisti, tapti kūrėju ir atradėju. Jeigu tik įsižiūrėsime ir įsiklausysime – nustebsime nuo medžių didybės ir suvirpėsime nuo žiedų trapumo. Miške visa kas gyva kviečia pažinti, pamilti ir saugoti.
Spektaklis kviečia atrasti, žaisti, sukurti savo mišką. Pirmojoje spektaklio dalyje aktorės Saulė ir Gabrielė pasakoja dviejų sesių – Aušrinės ir Vakarės istoriją. Pradėdamos nuo ryto ir pirmų saulės spindulių, kartu su žiūrovais keliauja laiku per visą dieną miške, kol galiausiai visą dviejų sesių sukurtą mišką užkloja naktis. Spektaklyje vaikai galės patys paliesti, pasirinkti miško gėrybių, atpažinti įvairius gyvūnus, paukščius, taip pat išgirs ne vieną lietuvių liaudies dainą ir galės patys įsijungti į muzikinį miško orkestrą. Antroji spektaklio dalis skirta laisvam ieškojimui ir žaidimui.
Spektaklyje aprėpiami visi žiūrovų pojūčiai, skatinama stebėti, įsiklausyti, paliesti, užuosti.
Kūrybinė komada kurdama spektaklį ne vieną repeticiją praleido klaidžiodami miškais, įsiklausydami į miško garsus, stebėdami vabalus – savo atradimus jie perkelia į teatro sceną. Vėjų teatras kviečia susitikti teatre ir ragina ieškojimus pratęsti nuostabiuose apylinkų miškuose ir pažintiniuose takuose.
Režisierė – Eglė Kižaitė
Aktorės – Gabrielė Ladygaitė, Saulė Sakalauskaitė
Kompozitorius – Pijus Narijauskas, naudojami M.K.Čiurlionio muzikinės poemos “Miške” motyvai
Scenografija ir kostiumai – Šarūnė Pečiukonytė
Projektą iš dalies finansuoja Lietuvos Kultūros taryba

Šokio spektaklis „Abu“
2023-10-22 11:30 - 12:00, 2023-10-22 10:00 - 10:30, 2023-09-30 11:30 - 12:00, 2023-09-30 10:00 - 10:30
6-36 mėn. vaikams

Teatras vaikams „Pradžia“ kviečia į interaktyvų šokio spektaklį „Abu“ – kelionę, skatinančią pasaulį pažinti per žaismingus judesius, muziką ir spalvas. Režisierės Gintarės Latvėnaitės šokio spektaklis, skirtas patiems mažiausiems, seka pasakojimus apie santykį: tamprų, bet tvirtą, pūkuotą, bet nenuspėjamą arba ryškų ir nepamirštamą. Tai santykiai tarp žmonių, santykiai su pasauliu ir visata, santykiai su savimi. „Abu“ – tai mama ir kūdikis, tai vaiko tėvai, tai geriausi draugai ir atradėjai. „Abu“ – tai du šokėjai scenoje, kurie judesiu transformuoja ir įprasmina tarpusavio ryšį.
Pačius mažiausius 6-36 mėn. žiūrovus, pasaulį tyrinėjančius per judėjimą, kviečiame į atvirą ir betarpišką susitikimą, kupiną žaismingumo.
Šokio spektaklio „Abu“ choreografija, muzika ir vizualika sukurti atsižvelgiant į kūdikių raidos ypatumus. Spektaklio metu mažieji galės būti su aktoriais, pažinti scenoje esančius daiktus per judesius ir lytėjimą. Garsų įvairovė, pasauliui atvirų kūdikių susidomėjimą keliančios formos, tekstūros ir profesionalių šokėjų pasirodymas – įtraukų laiką vaikams ir geras emocijas tėvams žadantis kūrinys.
Bilieto kaina 9 Eur, bilietas reikalingas ir suaugusiems, ir patiems mažiausiems žiūrovams.
Režisierė – Gintarė Latvėnaitė
Choreografijos idėja ir atlikimas – Marius Eidrigevičius ir Marius Karolis Gotbergas
Muzikos kompozitorius – Jokūbas Tulaba
Scenografija, kostiumų dizainas ir gamyba – Justė Maldžiūnaitė
Prodiuserė – Aušra Paukštytė, teatras vaikams „Pradžia”

Spektaklis „Meškis ir žąsis“
2023-10-21 17:30 - 18:00, 2023-10-21 16:00 - 16:30, 2023-09-23 17:30 - 18:00, 2023-09-23 16:00 - 16:30
3-8 m. vaikams

Meškis ir žąsis – labai skirtingi bičiuliai, kurių skirtumai nė kiek netrukdo drauge krėsti išdaigas, patirti smagiausius nuotykius ir pažinti pasaulį.

Žaismingą kasdienybę sujaukia žiema, mat žąsiai ateina laikas skristi į šiltus kraštus. Kad ir kaip besistengtų, meškiui nepavyksta plasnoti kartu, o paleisti geriausią bičiulį į ilgą kelionę – nelengva užduotis. Tačiau ar tikrai išsiskyrimas turi būti liūdnas? „Meškis ir žąsis“ patvirtina – draugystė gali nugalėti atstumą, o su pasiilgtu draugu žaidimai ir linksmybės teikia dar daugiau džiaugsmo.
Spektaklis kupinas klounados elementų, stebinančių triukų, sąmojo ir švelnios nostalgijos. Su žiūrovais aktoriai bendrauja be ketvirtos sienos, o smagios situacijos leidžia apie svarbias ir ne visuomet patogias temas kalbėti šviesiai bei žaismingai.
Apie ką kalbėsime?
– Apie mūsų skirtumus.
Kiekvienas iš mūsų esame vienintelis ir nepakartojamas – kad draugautum su kitu, turi priimti jo kitoniškumą. Kaip draugauti nesitikint, kad bičiulis bus toks, koks esu pats? Spektaklis paskatins nebijoti vieni kitų skirtumų ir atrasti, kaip šauniai patys skirtingiausi draugai papildo vienas kitą.
– Apie išsiskyrimą.
Žingsnis iš darželio į mokyklą, mokyklos keitimas, persikraustymas ir kitos aplinkybės, dėl kurių tenka atsisveikinti su draugais ar artimaisiais – didelis pokytis kiekvieno vaiko gyvenime. Apie emocijas, kurias išgyvename išsiskirdami, „Meškis ir žąsis“ kalba šviesiai ir optimistiškai, primenant, kad draugystė būnant atskirai niekur nepradingsta, o išskridę mylimi žmonės sugrįžta su dar daugiau džiaugsmo.
Ką veiksime?

– Nusiausime batus. Pasiruoškite savo mylimiausias kojines – teatre „Pradžia“ batai pasilieka už salės ribų.
– Juoksimės, plosime, o jei norėsime – verksime, tačiau netrukdysime kitiems mėgautis spektakliu šnekučiuosimės ir įspūdžiais dalinsimės jam pasibaigus.
– Fotografuosimės ir filmuosimės ne spektaklio metu, o jam pasibaigus. Po spektaklio visus mažuosius ir jų tėvelius kviečiame drąsiai pabendrauti bei įsiamžinti su aktoriais.

Spektaklis „Manuliukai“
2023-10-21 11:30 - 12:00, 2023-10-21 10:00 - 10:30, 2023-09-23 11:30 - 12:00, 2023-09-23 10:00 - 10:30
Spektaklis 6-36 mėnesių vaikams

Ten aukštai aukštai, ant minkštų debesų, yra nuostabi sapnų šalis. Toje šalyje gyvena Ma ir Nu. Spalvoti, gražūs linksmi žmogeliukai – Manuliukai. Jie labai daug pluša, nes kiekvieną dieną vaikams siunčia gražius spalvotus sapnus. Ruošdamiesi darbui Ma ir Nu atsiveža didžiulį vežimą, o čia… Kas gi jų vežimaityje miega? Koks jis keistas: nespalvotas ir jo vardas Liu. Liu, ar tu moki kurti sapnus? Jis nieko nesupranta. Jis net vaikščioti nemoka… Oi, kiek gražaus darbelio laukia Ma ir Nu! Na, pabandyk, Liu! Kelionė prasidėjo.
„Manuliukai“ – tai judesio, muzikos ir spalvų spektaklis 6-36 mėn. vaikams. Spektaklio kūrėjos, naudodamos gestų kalbos principus girdintiems kūdikiams ir mažiems vaikams, siekia mažyliams padėti prisijaukinti emocijas per jų ryšį su spalvomis. Moksliškai įrodyta, kad gestų kalba padeda išvengti nesusipratimų ir efektyviau bendrauti, kol vaikas dar nekalba.
„Manuliukų“ idėjos autorė ir režisierė Gintarė Latvėnaitė-Glušajeva sako: „Noriu padėti vaikams greičiau suprasti šį sudėtingą pasaulį. Tegul jis prasideda nuo spalvų, judesių ir garsų. Tegul jis būna spalvotas ir jausmingas. Noriu, kad bent 40 minučių mamos atsipalaiduotų arba pamatytų savo vaikelį kitokį.“
Atkreipiame dėmesį: spektaklis yra „žiūrimasis”. Jo metu vaikai turi likti žiūrovų auditorijoje, scenoje veikia tik aktoriai.
Spektaklis sukurtas ir pristatytas Valstybiniame Vilniaus mažajame teatre 2019 m. gruodžio 1 d. O nuo 2022 m. gruodžio bus adaptuotas ir rodomas teatre vaikams „Pradžia“.
Režisierė – Gintarė Latvėnaitė-Glušajeva
Idėjos autorė Gintarė Latvėnaitė-Glušajeva
Scenografas ir kostiumų dailininkas Antanas Dubra
Kompozitorė Zita Bružaitė
Judesio meistrė Greta Grinevičiūtė
Šviesų dailininkas Donatas Šimonis
MA Ilona Kvietkutė
NU Gintarė Latvėnaitė-Glušajeva
LIU Božena Aleksandrovič

Spektaklis „Op!”
2023-10-08 11:30 - 12:00, 2023-10-08 10:00 - 10:30
18 mėn. – 3 m. vaikams
Saulę, Mėnulį ir žvaigždes žmogus pradėjo stebėti nuo savo egzistavimo pradžios. Jungė juos į sistemas, galvojo pavadinimus, grožėjosi. Tai rodo nepaprastą žmogaus sumanumą ir kūrybiškumą. Lygiai tokie pat smalsūs, kūrybiški ir ieškantys naujovių yra mūsų vaikai. Jie vieną dieną pramerkia savo klausiančias akis ir tuoj pat nori žinoti viską, kas juos supa ir kodėl.
Skleistis fantazijai žiūrovams padės smalsusis vaikas vieną vakarą netikėtai sutikęs nakties dangaus kūnus valdančią mistinę būtybę. Teatro erdvė šiame spektaklyje prisodrinta garsų ir estetiškos vizualikos. Visa tai, kas prikausto mažiausiųjų dėmesį ir sužadina smalsumo pojūčius. Spektaklio metu per judesį, šviesas bei muziką žiūrovai sužinos, kas yra auštai virš mūsų.
Režisierė: Eglė Kižaitė
Scenografė: Justė Kondratė
Šviesų dailininkai: Glow Factory
Kompozitorius: Pijus Narijauskas
Vaidina: Iveta Raulynaitytė ir Pijus Narijau

Spektaklis „Apie draugystę“
2023-10-07 12:00 - 12:30, 2023-10-07 10:30 - 11:00
Spektaklis vaikams nuo 4 m. amžiaus

Kiekviena draugystė yra kitokia, išskirtinė, vienintelė ir nepakartojama. Kiekviena draugystė turi net savo spalvą, skonį ir kvapą. Niekur nerastum dviejų tokių pačių draugysčių, kaip ir niekur kitur nerasi tokios draugystės kaip dramblio Džeraldo ir pelytės Patricijos. „Vėjų teatras” atpučia spektaklį iš visiems jau gerai pažįstamos Aušros Kiudulaitės ir Mariaus Marcinkevičiaus knygelės „Draugystė ant straublio galo”, kuriame vaikai galės išvysti gerai pažįstamus knygos personažus scenoje. Kartu su jais sodinti draugystės medį, filosofuoti prie puodelio arbatos ir gelbėtis nuo kylančios audros. Kas ta audra, kaip ji kilo ir kaip nuo jos gelbėtis – papasakos Vėjai.
P.S. Dabar dar galim išduoti tik vieną paslaptį, kurios dar niekas nežinojo – didelis dramblys Džeraldas turi ganėtinai keistą pomėgį – MEGZTI. Ššš… Tik niekam nesakykit. Tai paslaptis.
Knyga „Draugystė ant straublio galo” pelnė gražiausios knygos premiją už vaikiškos vaizduotės pajautimą ir profesionalią jos raišką (2017 m. Knygos meno konkursas) bei 2017 m. Talino iliustratorių trianalės diplomą.
Pjesė parašyta pagal Aušros Kiudulaitės ir Mariaus Marcinkevičiaus knygą „Draugystė ant straublio galo” ir kitas nepublikuotas istorijas.Projekto partneris: leidykla „Tikra knyga”.
Projektą finansuoja Lietuvos kultūros taryba

Teatralizuotas koncertas „Apie žuvis, ausis ir mamą“
2023-10-01 12:00 - 13:00, 2023-10-01 10:30 - 11:30
4-8 m. vaikams

„Apie žuvis, ausis ir mamą“ tai muzikinis spektaklis su kuriuo „Vėjų teatras“ 2018 m. pradėjo savo veiklą. Spektaklyje skamba dainos sukurtos pagal Mariaus Marcinkevičiaus eilėraščius, o aktoriai Pijus ir Martyna grodami ir dainuodami pasakoja jaukią, šiltą istoriją. Režisierė Eglė Kižaitė apjungė visas eilėraščių istorijas į vieną pasakojimą apie senelį, kuris ilgai buvęs vienas, iškeliavo ieškoti savo „du“. Rado jis savo laimę ant marių kranto kur jiedu ir liko gyventi. O kai gyveni ant marių kranto ankščiau ar vėliau pabandai paimti meškerę ar tinklus ir sužvejoti kokią žuvį! Bet šis senelis žvejojo visai ne žuvis, o pačias netikėčiausias istorijas… O tas istorijas papasakos ir apdainuos patys aktoriai.
Atkreipdami dėmesį į vaikų raidos ypatumus „Vėjų teatro“ kūrėjai didelį dėmesį skiria būtent muzikai ir vaikų muzikiniam lavinimui, todėl spektaklyje skamba įvairių stilių, ritmų dainos, į kurių atlikimą dažnai įtraukiami ir klausytojai. Viso spektaklio metu galite šokti, judėti ar ploti į ritmą, o po spektaklio aktoriai kviečia išbandyti instrumentus naudotus spektaklyje. Smagiai rimuoti, nesunkiai įsimenami tekstai lydės vaikus ir namuose, o padėti juos atsiminti gali ir Vėjų teatro muzikinė plokštelė „Mažos dainos mažiems“ į kurią ir sugulė visos dainos skambančios spektaklyje.
Projektą finansuoja Lietuvos kultūros taryba.

Iliuzijų spektaklis „Saldainių lietus“
2023-09-17 18:00 - 19:00, 2023-09-17 16:00 - 17:00
Vaikams nuo 4 m.
Aktorių ansamblis DEGAM pristato iliuzijų spektaklį apie jausmus „Saldainių lietus”.
Spektaklis apie vaikų emocijas ir stebuklingą tėčio ir dukros draugystę, kuriamas bendradarbiaujant su vaikų psichologe – psichoterapeute Aušra Kuriene, kuri teigia: „Neignoruokite savo ir artimųjų jausmų, nenuvertinkite jų ir nenumokite ranka: tai, kaip mes jaučiamės, yra svarbu.”
Kūrybinė komanda gilinasi į vaikų emocijas ir spektakliu siekia jauniesiems žiūrovams padėti jas įvardinti, o tėvams tai galimybė rasti sprendimus kaip kūrybiškai spręsti šeimoje kylančias
„emocijų audras”. Už vaikų emocinę būseną, kokia ji bebūtų, net ir per krizę atsakingi suaugusieji, todėl spektaklio pagrindiniai herojai – tėtis ir dukra žaisdami taiko apgalvotus nusiraminimo metodus. O magijos triukus spektaklyje režisuoja Pasaulio Gineso rekordininkas, iliuzionistas Rokas Bernatonis.
Tai šviesus, muzikalus spektaklis apie stebuklus kurie įvyksta žaidžiant. O tėvams siunčiama žinutė, kad gražiausias laikas yra praleidžiamas su savo vaikais.
